**Ministru kabineta noteikumu projekta “Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” (turpmāk – projekts) noteic kārtību, kādā pašvaldību kontroles dienesti aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai, un precizē noteikumos esošos regulējumus par autopārvadājumu kontroles kārtību. Noteikumi stājas spēkā saskaņā ar Oficiālo publikāciju un tiesiskās informācijas likuma 7.panta otro daļu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | [Autopārvadājumu likuma](https://likumi.lv/ta/id/36720-autoparvadajumu-likums) [4. panta](https://likumi.lv/ta/id/36720-autoparvadajumu-likums#p4) ceturtā daļa, [4.1panta](https://likumi.lv/ta/id/36720-autoparvadajumu-likums#p4.1) trešā daļa, 4.2 panta trešā daļa un [Autoceļu lietošanas nodevas likuma](https://likumi.lv/ta/id/185656-autocelu-lietosanas-nodevas-likums) [8. panta](https://likumi.lv/ta/id/185656-autocelu-lietosanas-nodevas-likums#p8) pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2011.gada 24.maija noteikumi Nr.411 “Autopārvadājumu kontroles organizēšanas un īstenošanas kārtība” (turpmāk - MK noteikumi Nr.411) noteic, ka pašvaldību kontroles dienestu darbiniekiem, veicot autopārvadājumu kontroli, ir tiesības kontrolēt:* pasažieru pārvadājumu noteikumu ievērošanu (regulārie un neregulārie pārvadājumi) pilsētas vai reģionālajos vietējās nozīmes maršrutos;
* pasažieru komercpārvadājumu noteikumu ievērošanu pasažieru komercpārvadājumos ar taksometru un vieglo automobili;
* autoostu un citu līnijbūvju stāvokli un darbības atbilstību pasažieru pārvadājumu prasībām.

 Projekta 1., 2. un 16.punkts paredz īstenot Autopārvadājumu likumā (2019.gada 1.septembra redakcijā) (turpmāk - Likums) ietverto regulējumu, kura 4.2 pantā noteikts, ka pašvaldības kontroles dienestam ir tiesības apturēt autotransporta līdzekļus, ar kuriem veic pasažieru komercpārvadājumus un kravu pārvadājumus.  Atbilstoši Likuma 4.2 panta trešajā daļā dotajam pilnvarojumam, projekts paredz papildināt MK noteikumus Nr.411 ar kārtību, kādā pašvaldības kontroles dienests aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai. Saskaņā ar projekta 16.punktu mainīta MK noteikumu Nr.411 19.punkta redakcija, nosakot kārtību, kādā pašvaldības kontroles dienests aptur autotransporta līdzekli un kādas pārbaudes veic. Ņemot vērā to, ka MK noteikumu Nr.411 II. nodaļā ir ietverta autopārvadājumu kontroles kārtība, apturot transportlīdzekli, kuru piemēro Valsts policija, veicot transportlīdzekļa faktiskās masas kontroli (svēršanu) un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli, pašvaldības kontroles dienestam paredzēts tāds pats tiesiskais regulējums autotransporta līdzekļa apturēšanai un autopārvadājumu kontroles kārtībai. Ņemot vērā to, ka saskaņā ar Eiropas Parlamenta un Padomes 2006.gada 15.marta Regulas (EK) Nr. [561/2006](http://eur-lex.europa.eu/eli/reg/2006/561?locale=LV), ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. [3821/85](http://eur-lex.europa.eu/eli/reg/1985/3821?locale=LV) un Padomes Regulu (EK) Nr. [2135/98](http://eur-lex.europa.eu/eli/reg/1998/2135?locale=LV) un atceļ Padomes Regulu (EEK) Nr. [3820/85](http://eur-lex.europa.eu/eli/reg/1985/3820?locale=LV) (turpmāk – Regula (EK) Nr.561/2006) 17.panta 1.punktu, lai nodrošinātu normatīvo aktu prasībām atbilstošu un efektīvu autopārvadājumu kontroles veikšanu, autopārvadājumu kontrolējošo institūciju veiktās kontroles rezultātu operatīvu informācijas apriti, kā arī standarta ziņošanas veidlapas sagatavošanu Eiropas Komisijai, Valsts policija izstrādājusi un ieviesusi elektronisku Autopārvadājumu kontroles uzskaites sistēmu (turpmāk – Sistēma,), kura ir valsts informācijas sistēmas - Informācijas centra integrētās iekšlietu informācijas sistēmas apakšsistēma. Līdz ar to projekts paredz MK noteikumu Nr.411 19.3.apakšpunktā noteikt, ka pašvaldības kontroles dienests pārbauda pasažieru pārvadājumu ar autobusiem vai kravu autopārvadājumu atbilstību attiecīgo autopārvadājumus reglamentējošo normatīvo aktu prasībām, par to sastādot MK noteikumu Nr.411 9.punktā minēto kravu pārvadājumu kontroles aktu vai pasažieru pārvadājumu kontroles aktu.Pašlaik pārbaudes aktus Valsts policija sastāda, izmantojot sistēmu tiešsaistes režīmā, bet atsevišķos gadījumos, ja sistēma nedarbojas tiešsaistē - aktu sastāda papīra formā. Pašvaldības kontroles dienests pašlaik pārbaudes aktu sastāda tikai papīra formā divos eksemplāros, pirmo eksemplāru nosūtot Valsts policijai, bet otru eksemplāru izsniedzot transportlīdzekļa vadītājam. Kārtība, kādā veicama datu ievade sistēmā noteikta MK noteikumu Nr.411 V.nodaļā. Projekta 4., 18. un 19.punkts paredz papildināt tiesību aktu un noteikt, ka kontroles institūcijas darbinieks vai amatpersona veic minēto datu ievadi sistēmā, jo pašvaldības kontroles dienesta darbinieki vienlaikus ir arī amatpersonas. Pašvaldības kontroles dienests veic autopārvadājumu kontroli, pārbaudot to atbilstību attiecīgo reglamentējošo normatīvo aktu, piemēram, Likuma, Ministru kabineta 2019.gada 27.augusta noteikumu Nr.405 “Noteikumi par pasažieru komercpārvadājumiem ar taksometru”, Ministru kabineta 2019.gada 27.augusta noteikumu Nr.389 “Noteikumi par pasažieru komercpārvadājumiem ar vieglo automobili”, Ministru kabineta 2015.gada 30.jūnija noteikumu Nr.364 “Kārtība, kādā veicami iekšzemes pasažieru neregulārie pārvadājumi un speciālie regulārie pārvadājumi" prasībām u.c.Pašvaldības kontroles dienests aptur autotransporta līdzekļus, vadoties no to vizuālajām pazīmēm, piemēram – taksometra numura zīme, gaismas plafons. No 2019.gada 1.septembra prasība aprīkot autotransporta līdzekli ar vizuālām pazīmēm noteikta arī pasažieru komercpārvadājumos ar vieglajiem automobiļiem. Vienlaikus MK noteikumos Nr.411 termins “transportlīdzeklis” netiek aizstāts ar “autotransporta līdzeklis”, lai saglabātu tiesību normas piemērošanu atbilstoši Autoceļu lietošanas nodevas likumam. Atbilstoši Autoceļu lietošanas nodevas likuma 2.pantā noteiktajam valsts nodevas objekts ir šā likuma [1.pielikumā](https://likumi.lv/ta/id/185656#piel1) noteikto valsts galveno un reģionālo autoceļu posmu lietošana (izņemot to šķērsošanu krustojumos un lietošanu apdzīvotās vietās, kuru robežas apzīmētas ar šā likuma [1.1 pielikumā](https://likumi.lv/ta/id/185656#piel1.1) noteiktajām ceļa zīmēm) ar šādiem kravas transportlīdzekļiem vai to sastāviem (turpmāk — transportlīdzeklis):1) ar kravas transportlīdzekļiem, kuru pilna masa ir lielāka par 3000 kilogramiem;2) ar kravas transportlīdzekļu sastāviem, kuru pilna masa ir lielāka par 3500 kilogramiem.Saskaņā ar MK noteikumu Nr.411 10.1punktu Valsts policijas darbinieks pārliecinās par autoceļu lietošanas nodevas samaksas spēkā esību, izmantojot transportlīdzekļu un to vadītāju valsts reģistrā reģistrētos datus. Izsakot MK noteikumu Nr.411 19.punktu jaunā redakcijā, vairs netiek piemērotas pašvaldības kontroles dienesta tiesības kontrolēt autoostu un citu līnijbūvju stāvokli un darbības atbilstību pasažieru pārvadājumu prasībām, jo saskaņā ar Likuma 33.pantā noteikto autoostu darbības uzraudzību turpmāk veiks VSIA “Autotransporta direkcija” . Projekta 3.punktā precizēts MK noteikumu Nr. 3.1. un 3.1.1 apakšpunkts, nosakot pašvaldības kontroles dienesta un pašvaldības policijas kompetenci, kā arī svītrots izņēmumu, ka pašvaldības policija var veikt autopārvadājumu kontroli tikai, ja tajā nav izveidots pašvaldības kontroles dienests. Saskaņā ar likumu “Par policiju” pašvaldības policijai ir piešķirtas tiesības apturēt transportlīdzekļus (likuma “Par policiju” 12.panta pirmās daļas 20.punkts) un tiesības veikt kontrolpirkumus (Ministru kabineta 2013.gada 20.augusta noteikumi Nr.619 “Kontrolpirkuma veikšanas kārtība”). Saskaņā ar Latvijas Administratīvo pārkāpumu kodeksa (turpmāk - LAPK) 214.1 pantu pašvaldības policija izskata LAPK 137.1panta pirmajā un otrajā daļā paredzēto administratīvo pārkāpumu lietas, proti, pašvaldības policija var veikt taksometru pārvadājumu kontroli par pasažieru pārvadāšanai noteikto pienākumu nepildīšanu vai aizliegumu neievērošanu taksometru pārvadājumos. Līdz ar to projekta 7.punkts paredz svītrot MK noteikumu Nr.411 6.1 punktu. Ņemot vērā to, ka no 2020. gada 1.janvāra LAPK zaudē spēku, pašlaik tiek izstrādāti grozījumi Likumā, kurā tiks ietvertas sankcijas par normatīvo regulējumu pārkāpumiem, precizējot un papildinot ar jaunajiem Likumā noteiktajiem regulējumiem, tostarp arī par tīmekļvietnes vai mobilās lietotnes pakalpojumu autopārvadājumu jomā.  Projekta 5.punkts paredz MK noteikumu Nr.411 6.2.apakšpunktā svītrot vārdu “vieglos”, lietojot taksometra definīciju atbilstoši Likumā noteiktajai definīcijai.  Projekta 6.punkts paredz svītrot MK noteikumu Nr.411 6.4. apakšpunktu, jo institūciju darbinieku un amatpersonu tiesības veikt kontrolpirkumus un kontrolpasūtījumus noteiktas likumā “Par policiju” un Likumā. Projekta 8. un 14.punkts paredz redakcionāli labot nodaļu virsrakstus, vienādojot formu. Projekta 9.punkts paredz svītrot MK noteikumu Nr.411 7.punktu, jo policijas darbinieka tiesības apturēt transportlīdzekļus autopārvadājumu kontroles veikšanai ir noteiktas citos normatīvajos aktos.  Projekta 10., 11., 12 un 13.punkts paredz redakcionālus precizējumus atbilstoši Likumā lietotajiem apzīmējumiem, precizējot vārda “pašvaldības” lietošanu. Projekta 15.punkts paredz svītrot MK noteikumu Nr.411 17. un 18. punktu, jo 17.punktā ietvertais pilnvarojums no 2019.gada 1.septembra ir noteikts Likuma 4.2 panta pirmajā daļā, savukārt 18.punkts tiek svītrots, jo pašvaldības kontroles dienestam nepieciešamo atribūtiku noteic citi normatīvie akti.  Projekta 17.punkts paredz svītrot MK noteikumu Nr.411 20.punktu, kas noteic, ka pašvaldību kontroles dienestiem pēc vienošanās ar Valsts policiju ir tiesības veikt transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli. Pamatojoties uz MK noteikumu Nr.411 20.punktu, Rīgas dome un Valsts policija bija noslēgusi līgumu un veica MK noteikumos Nr.411 transportlīdzekļa faktiskās masas kontroli (svēršanu) un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli, saskaņā ar šo noteikumu II. nodaļā noteikto kārtību. Ņemot vērā to, ka ar grozījumiem Likumā ir nostiprinātas pašvaldības kontroles dienesta tiesības apturēt autotransporta līdzekli, kā arī projektā veikts detalizēts kontroles pasākumu apraksts, šāds regulējums Ministru kabineta noteikumos nav nepieciešams.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|   1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji, kas veic komercpārvadājumus ar autotransportu, Valsts policija, pašvaldības policija, pašvaldības kontroles dienests.  |
| 2. | Tiesiskā regulējuma ietekme uz tautsaimniecību un administratīvo slogu | Ar tiesisko regulējumu, dodot iespēju apturēt autotransporta līdzekli uz ceļa, tiek efektivizēta un pastiprināta autopārvadājumu kontrole, preventīvi novēršot autopārvadājumu normatīvo aktu pārkāpumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 20.jūnijā <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības kontroles dienests (pašlaik ir izveidots viens - Rīgas domes Satiksmes departamenta pasažieru pārvadājumu pārvaldes Kontroles dienests), pašvaldības policija, Valsts policija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.Projekta izpilde tiks nodrošināta iesaistīto institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. L.Austrupe